CELEX: 32018D1876
Language: et
Date: 2018-11-29 00:00:00
Title: Komisjoni rakendusotsus (EL) 2018/1876, 29. november 2018, millega kiidetakse heaks tavapärase sisepõlemismootori jõul liikuvates väikestes tarbesõidukites kasutamiseks ette nähtud suure kasuteguriga 12-voldiste vahelduvvoolugeneraatorite tehnoloogia kui uudne tehniline lahendus väikeste tarbesõidukite CO2 heite vähendamiseks vastavalt Euroopa Parlamendi ja nõukogu määrusele (EL) nr 510/2011 (EMPs kohaldatav tekst)

30.11.2018   
               
               
                  ET
               
               
                  Euroopa Liidu Teataja
               
               
                  L 306/53
               
            
         KOMISJONI RAKENDUSOTSUS (EL) 2018/1876,
         29. november 2018,
         millega kiidetakse heaks tavapärase sisepõlemismootori jõul liikuvates väikestes tarbesõidukites kasutamiseks ette nähtud suure kasuteguriga 12-voldiste vahelduvvoolugeneraatorite tehnoloogia kui uudne tehniline lahendus väikeste tarbesõidukite CO2 heite vähendamiseks vastavalt Euroopa Parlamendi ja nõukogu määrusele (EL) nr 510/2011
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. mai 2011. aasta määrust (EL) nr 510/2011, millega kehtestatakse uute väikeste tarbesõidukite heitenormid, lähtudes väikesõidukite CO2 heite vähendamist käsitlevast liidu terviklikust lähenemisviisist, (1) eriti selle artikli 12 lõiget 4,
         ning arvestades järgmist:
         
                     (1)
                  
                  
                     Tarnija Mitsubishi Electric Corporation (MELCO), keda liidus esindab äriühing MELCO Electric Automotive Europe B.V., esitas 22. detsembril 2017 taotluse N1-kategooria sõidukitele ette nähtud MELCO GXi seeria vahelduvvoolugeneraatori heakskiitmiseks ökoinnovatsioonina. Taotlust hinnati kooskõlas määruse (EL) nr 510/2011 artikliga 12 ja komisjoni rakendusmäärusega (EL) nr 427/2014 (2).
                  
               
                     (2)
                  
                  
                     Taotluses esitatud teabest selgub, et määruse (EL) nr 510/2011 artiklis 12 ja rakendusmääruse (EL) nr 427/2014 artiklites 2 ja 4 osutatud tingimused ja kriteeriumid on täidetud. Sellest tulenevalt tuleks taotluses esitatud N1-kategooria sõidukitele ette nähtud MELCO GXi seeria vahelduvvoolugeneraator ökoinnovatsioonina heaks kiita.
                  
               
                     (3)
                  
                  
                     Rakendusotsustega 2013/341/EL, (3) 2014/465/EL, (4) (EL) 2015/158, (5) (EL) 2015/295, (6) (EL) 2015/2280 (7) ja (EL) 2016/588 (8) on komisjon heaks kiitnud kuus taotlust, mis käsitlevad M1-kategooria sõidukitele ette nähtud vahelduvvoolugeneraatorite kasuteguri suurendamisele kaasa aitavaid tehnoloogilisi lahendusi. Tuginedes kogemustele, mis saadi kõnealuste taotluste hindamisel, ning MELCO Electric Automotive Europe B.V. käesoleva otsuse ajendiks olnud taotluses sisalduvale teabele, on rahuldavalt ja veenvalt tõendatud, et N1-kategooria sõidukitele ette nähtud MELCO GXi seeria 12-voldine (12 V) vahelduvvoolugeneraator, mille kasutegur on sõltuvalt jõuseadmest vähemalt 73,4–74,2 %, vastab määruse (EL) nr 510/2011 artiklis 12 ja rakendusmääruses (EL) nr 427/2014 sätestatud sobilikkuse kriteeriumitele ning võimaldab vähendada CO2 heidet vähemalt 1 g CO2/km võrreldes võrdlusgeneraatoriga, mille kasutegur on 67 %.
                  
               
                     (4)
                  
                  
                     Seepärast on asjakohane anda tootjatele võimalus esitada Euroopa Parlamendi ja nõukogu direktiivi 2007/46/EÜ (9) tähenduses heakskiitu andvale asutusele taotlus kõnealustele tingimustele vastavaid suure kasuteguriga 12 V vahelduvvoolugeneraatoreid kasutavate sõidukite CO2 heite vähenemise sertifitseerimiseks. Selleks et tagada üksnes kõnealustele tingimustele vastavaid vahelduvvoolugeneraatoreid kasutavate sõidukite CO2 heite vähenemise sertifitseerimine, tuleks tootjatelt nõuda, et nad esitaksid tüübikinnitusasutusele koos sertifitseerimistaotlusega ka sõltumatu kontrolliasutuse kontrolliaruande, mis kinnitab generaatori vastavust kõnealustele tingimustele.
                  
               
                     (5)
                  
                  
                     Kui tüübikinnitusasutus leiab, et 12 V vahelduvvoolugeneraator ei vasta käesolevas otsuses sätestatud tingimustele, tuleks heite vähenemise sertifitseerimistaotlus tagasi lükata.
                  
               
                     (6)
                  
                  
                     On asjakohane kiita heaks katsemetoodika, millega tehakse kindlaks CO2 heite vähenemine suure kasuteguriga 12 V vahelduvvoolugeneraatorite kasutamise tulemusena.
                  
               
                     (7)
                  
                  
                     Selleks, et teha kindlaks suure kasuteguriga 12 V vahelduvvoolugeneraatorit kasutava sõiduki CO2 heite vähenemine, on vaja määrata kindlaks võrdlustehnoloogia, mille alusel vahelduvvoolugeneraatori kasutegurit tuleks hinnata. Saadud kogemustele tuginedes on asjakohane kasutada võrdlustehnoloogiana 12 V vahelduvvoolugeneraatorit, mille kasutegur on 67 %.
                  
               
                     (8)
                  
                  
                     Suure kasuteguriga 12 V vahelduvvoolugeneraatorit kasutava sõiduki CO2 heite vähenemist võib osaliselt tõendada komisjoni määruse (EÜ) nr 692/2008 (10) XII lisas osutatud katse abil. Seetõttu tuleb tagada, et kõnealust osalist tõendatavust võetaks arvesse metoodikas, millega katsetatakse suure kasuteguriga 12 V vahelduvvoolugeneraatorit kasutava sõiduki CO2 heite vähenemist.
                  
               
                     (9)
                  
                  
                     Selleks et hõlbustada suure kasuteguriga 12 V vahelduvvoolugeneraatorite laialdasemat kasutuselevõttu, peaks tootjal olema ka võimalus taotleda ühe sertifitseerimistaotlusega mitut suure kasuteguriga 12 V generaatorit kasutava sõiduki CO2 heite vähendamise määra sertifitseerimist. Siiski on asjakohane tagada, et selle võimaluse kasutamisel kohaldatakse mehhanismi, mis soodustab ainult kõige suurema kasuteguriga vahelduvvoolugeneraatorite kasutuselevõttu.
                  
               
                     (10)
                  
                  
                     Selleks et määrata ökoinnovatsiooni üldkood, mida kasutatakse direktiivi 2007/46/EÜ I, VIII ja IX lisale vastavates asjakohastes tüübikinnitusdokumentides, tuleks kõnealuse uuendusliku tehnoloogia tähistamiseks määrata individuaalne kood.
                  
               ON VASTU VÕTNUD KÄESOLEVA OTSUSE:
         
            Artikkel 1
            Heakskiitmine
            N1-kategooria sõidukites kasutamiseks ette nähtud MELCO GXi seeria vahelduvvoolugeneraatoris kasutatav tehnoloogia kiidetakse heaks uuendusliku tehnoloogiana määruse (EL) nr 510/2011 artikli 12 tähenduses.
         
         
            Artikkel 2
            Taotlus CO2 heite vähenemise sertifitseerimiseks
            
               1.   Tootja võib esitada taotluse ühe või mitme suure kasuteguriga ja N1-kategooria sõidukil kasutamiseks ette nähtud 12 V vahelduvvoolugeneraatoriga saadud CO2 heite vähendamise sertifitseerimiseks, tingimusel et iga vahelduvvoolugeneraator on komponent, mida kasutatakse üksnes sõiduki aku laadimiseks ja sõiduki elektrisüsteemi vooluga varustamiseks sel ajal, kui sisepõlemismootor töötab, ning see vastab järgmistele tingimustele:
               
                           a)
                        
                        
                           kui suure kasuteguriga 12 V vahelduvvoolugeneraatori mass ei ületa võrdlusgeneraatori massi (7 kg), on vahelduvvoolugeneraatori kasutegur, mis määratakse vastavalt lisale, vähemalt:
                           
                                       i)
                                    
                                    
                                       73,8 % bensiinimootoriga sõidukite puhul;
                                    
                                 
                                       ii)
                                    
                                    
                                       73,4 % turbo-bensiinimootoriga sõidukite puhul;
                                    
                                 
                                       iii)
                                    
                                    
                                       74,2 % diiselmootoriga sõidukite puhul;
                                    
                                 
                     
                           b)
                        
                        
                           kui suure kasuteguriga 12 V vahelduvvoolugeneraatori mass ületab võrdlusgeneraatori massi (7 kg), peab kõnealust generaatorit kasutav sõiduk vastama rakendusmääruse (EL) nr 427/2014 artikli 9 lõike 1 punktis a sätestatud vähenemise miinimummäärale 1 g CO2/km. selline vähenemine määratakse, võttes arvesse lisamassi vastavalt käesoleva otsuse lisas esitatud valemile 10. Lisamassi tuleb kontrollida ja see kinnitatakse kontrolliaruandes, mis esitatakse tüübikinnitusasutusele koos sertifitseerimistaotlusega.
                        
                     
            
               2.   Ühe või mitme suure kasuteguriga vahelduvvoolugeneraatori CO2 heidet vähendava mõju sertifitseerimise taotlust toetab sõltumatu kontrolliaruanne, mis tõendab, et vahelduvvoolugeneraator(id) vastab (vastavad) lõikes 1 sätestatud tingimustele, ning milles kontrollitakse vahelduvvoolugeneraatori massi ja kinnitatakse see.
            
            
               3.   Tüübikinnitusasutus lükkab sertifitseerimistaotluse tagasi, kui ta leiab, et vahelduvvoolugeneraator(id) ei vasta lõikes 1 sätestatud tingimustele.
            
         
         
            Artikkel 3
            CO2 heite vähenemise sertifitseerimine
            
               1.   CO2 heite vähenemine, mis saavutatakse tänu artikli 2 lõikes 1 osutatud suure kasuteguriga vahelduvvoolugeneraatori kasutamisele, tehakse kindlaks lisas sätestatud metoodika alusel.
            
            
               2.   Kui tootja taotleb CO2 heite vähendamise sertifitseerimist sõidukil, millele on paigaldatud rohkem kui üks artikli 2 lõikes 1 osutatud suure kasuteguriga vahelduvvoolugeneraator, teeb tüübikinnitusasutus kindlaks, milline katsetatud vahelduvvoolugeneraatoritest vähendab CO2 heidet kõige vähem, ning kannab väikseima heite vähendamise vastavasse tüübikinnitusdokumenti. Kõnealune vähenemine märgitakse ka vastavussertifikaati kooskõlas rakendusmääruse (EL) nr 427/2014 artikli 11 lõikega 2.
            
         
         
            Artikkel 4
            Ökoinnovatsiooni kood
            Tüübikinnitusdokumentidesse, milles viidatakse käesolevale otsusele vastavalt rakendusmääruse (EL) nr 427/2014 artikli 11 lõikele 1, märgitakse ökoinnovatsiooni kood „24“.
         
         
            Artikkel 5
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 29. november 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 145, 31.5.2011, lk 1.
         
            (2)  Komisjoni 25. aprilli 2014. aasta rakendusmäärus (EL) nr 427/2014, millega kehtestatakse väikeste tarbesõidukite vähese CO2-heitega uuenduslike tehnoloogiate heakskiitmise ja sertifitseerimise kord vastavalt Euroopa Parlamendi ja nõukogu määrusele (EL) nr 510/2011 (ELT L 125, 26.4.2014, lk 57).
         
            (3)  Komisjoni 27. juuni 2013. aasta rakendusotsus 2013/341/EL, millega lubatakse kasutada tehnoloogial Valeo Efficient Generation põhinevat vahelduvvoolugeneraatorit kui uuenduslikku tehnikat sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 179, 29.6.2013, lk 98).
         
            (4)  Komisjoni 16. juuli 2014. aasta rakendusotsus 2014/465/EL, millega kiidetakse heaks DENSO tõhus vahelduvvoolugeneraator kui uuenduslik tehnoloogia sõiduautode CO2 -heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 ning muudetakse komisjoni rakendusotsust 2013/341/EL (ELT L 210, 17.7.2014, lk 17).
         
            (5)  Komisjoni 30. jaanuari 2015. aasta rakendusotsus (EL) 2015/158, millega lubatakse kasutada kahte Robert Bosch GmbH uudse tehnilise lahendusega suure kasuteguriga vahelduvvoolugeneraatorit sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 26, 31.1.2015, lk 31).
         
            (6)  Komisjoni 24. veebruari 2015. aasta rakendusotsus (EL) 2015/295, millega lubatakse kasutada MELCO GXi tõhusat vahelduvvoolugeneraatorit kui uuenduslikku tehnoloogiat sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 53, 25.2.2015, lk 11).
         
            (7)  Komisjoni 7. detsembri 2015. aasta rakendusotsus (EL) 2015/2280, millega lubatakse kasutada DENSO tõhusat vahelduvvoolugeneraatorit kui uudset tehnilist lahendust sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 322, 8.12.2015, lk 64).
         
            (8)  Komisjoni 14. aprilli 2016. aasta rakendusotsus (EL) 2016/588, millega kiidetakse heaks suure kasuteguriga 12 V vahelduvvoolugeneraatorites kasutatav tehnoloogia kui uuenduslik tehnoloogia sõiduautode CO2-heite vähendamiseks vastavalt Euroopa Parlamendi ja nõukogu määrusele (EÜ) nr 443/2009 (ELT L 101, 16.4.2016, lk 25).
         
            (9)  Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1).
         
            (10)  Komisjoni 18. juuli 2008. aasta määrus (EÜ) nr 692/2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).
      
      
         
            LISA
            
               TAVAPÄRASE SISEPÕLEMISMOOTORI JÕUL LIIKUVATES N1-KATEGOORIA SÕIDUKITES SUURE KASUTEGURIGA 12 V VAHELDUVVOOLUGENERAATORITE KASUTAMISEGA SAAVUTATUD CO2 HEITE VÄHENEMISE MÄÄRAMISMEETOD
            
            1.   Sissejuhatus
            
            Selleks et teha kindlaks, kui palju CO2 heide väheneb seoses suure kasuteguriga vahelduvvoolugeneraatori kasutamisega N1-kategooria sõidukis, tuleb täpsustada järgmist:
            
                        1)
                     
                     
                        katsetingimused;
                     
                  
                        2)
                     
                     
                        katseseadmed;
                     
                  
                        3)
                     
                     
                        suure kasuteguriga vahelduvvoolugeneraatori ja võrdlusgeneraatori kasuteguri kindlakstegemine;
                     
                  
                        4)
                     
                     
                        CO2 heite vähenemise arvutamine;
                     
                  
                        5)
                     
                     
                        statistilise vea arvutamine.
                     
                  
               Sümbolid, näitajad ja ühikud
            
            
               Ladina tähtedega
            
            
                        
                           
                     
                     
                        –
                     
                     
                        CO2 heite vähenemine [g CO2/km]
                     
                  
                        CO2
                        
                     
                     
                        –
                     
                     
                        süsinikdioksiid
                     
                  
                        CF
                     
                     
                        –
                     
                     
                        teisendustegur (l/100 km) → (g CO2/km) [gCO2/l] tabelist 3
                     
                  
                        h
                     
                     
                        –
                     
                     
                        sagedus tabelist 1
                     
                  
                        I
                     
                     
                        –
                     
                     
                        voolutugevus mõõtmisel [A]
                     
                  
                        m
                     
                     
                        –
                     
                     
                        mõõtmiste arv valimi kohta
                     
                  
                        M
                     
                     
                        –
                     
                     
                        pöördemoment [Nm]
                     
                  
                        n
                     
                     
                        –
                     
                     
                        pöörlemissagedus [min– 1] tabelist 1
                     
                  
                        P
                     
                     
                        –
                     
                     
                        võimsus [W]
                     
                  
                        
                           
                     
                     
                        –
                     
                     
                        ökoinnovatsiooni kriteeriumitele vastava vahelduvvoolugeneraatori kasuteguri standardhälve [%]
                     
                  
                        
                           
                     
                     
                        –
                     
                     
                        ökoinnovatsiooni kriteeriumitele vastava vahelduvvoolugeneraatori kasuteguri keskväärtuse standardhälve [%]
                     
                  
                        
                           
                     
                     
                        –
                     
                     
                        CO2 heite koguvähenemise standardhälve [g CO2/km]
                     
                  
                        U
                     
                     
                        –
                     
                     
                        pinge mõõtmisel [V]
                     
                  
                        v
                     
                     
                        –
                     
                     
                        keskmine sõidukiirus uues Euroopa sõidutsüklis (NEDC) [km/h]
                     
                  
                        VPe
                        
                     
                     
                        –
                     
                     
                        kütuse erikulu [l/kWh] tabelist 2
                     
                  
                        
                           
                     
                     
                        –
                     
                     
                        mõju, mida avaldab CO2 heite arvutatud vähenemisele ökoinnovatsiooni kriteeriumitele vastava vahelduvvoolugeneraatori kasutegur
                     
                  
               Kreeka sümbolid
            
            
                        Δ
                     
                     
                        –
                     
                     
                        vahe
                     
                  
                        η
                     
                     
                        –
                     
                     
                        võrdlusgeneraatori kasutegur [%]
                     
                  
                        ηEI
                        
                     
                     
                        –
                     
                     
                        suure kasuteguriga vahelduvvoolugeneraatori kasutegur [%]
                     
                  
                        
                           
                     
                     
                        –
                     
                     
                        ökoinnovatsiooni kriteeriumitele vastava vahelduvvoolugeneraatori keskmine kasutegur tööpunktis i [%]
                     
                  
               Allindeksid
            
            Indeks (i) osutab tööpunktile
            Indeks (j) osutab mõõtmisele valimis
            
                        EI
                     
                     
                        –
                     
                     
                        ökoinnovatsiooni kriteeriumitele vastav
                     
                  
                        m
                     
                     
                        –
                     
                     
                        mehaaniline
                     
                  
                        RW
                     
                     
                        –
                     
                     
                        tegelikes sõidutingimustes
                     
                  
                        TA
                     
                     
                        –
                     
                     
                        tüübikinnitustingimustes
                     
                  
                        B
                     
                     
                        –
                     
                     
                        võrdlustase
                     
                  2.   Katsetingimused ja -seadmed
            
            Katsetingimused peavad vastama standardi ISO 8854:2012 nõuetele (1).
            Katseseadmed peavad olema kooskõlas standardis ISO 8854:2012 esitatud kirjeldusega.
            3.   Mõõtmised ja kasuteguri määramine
            
            Suure kasuteguriga vahelduvvoolugeneraatori kasutegur, välja arvatud käesolevas lõigus sätestatud elemendid, määratakse vastavalt ISO standardile 8854:2012.
            Mõõtmine toimub erinevates tööpunktides i, mis on märgitud tabelisse 1. Vahelduvvoolugeneraatori voolutugevuseks loetakse pool kõigi tööpunktide nimivoolust. Igal kiirusel hoitakse vahelduvvoolugeneraatori pinge ja väljundvool konstantsena (pinge 14,3 V).
            
               Tabel 1
            
            
               Tööpunktid
            
            
                        Tööpunkt
                        i
                     
                     
                        Kestus
                        [s]
                     
                     
                        Pöörlemissagedus
                        ni [min– 1]
                     
                     
                        Sagedus
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Kasutegur arvutatakse valemi 1 kohaselt.
            
               Valem 1
            
            
               
            Igas tööpunktis tehakse vähemalt viis (5) mõõtmist järjest. Igas tööpunktis i arvutatakse mõõtmiste keskmine .
            Suure kasuteguriga vahelduvvoolugeneraatori kasutegur (ηEI) arvutatakse valemi 2 kohaselt.
            
               Valem 2
            
            
               
            Suure kasuteguriga vahelduvvoolugeneraator aitab säästa mehaanilist võimsust tegelikes sõidutingimustes (ΔPmRW) ja tüübikinnitustingimustes (ΔPmTA) vastavalt valemile 3.
            
               Valem 3
            
            
               
            Mehaanilise võimsuse sääst tegelikes sõidutingimustes (ΔPmRW) arvutatakse vastavalt valemile 4 ja mehaanilise võimsuse sääst tüübikinnitustingimustes (ΔPmTA) vastavalt valemile 5.
            
               Valem 4
            
            
               
            
               Valem 5
            
            
               
            Siin
            
               PRW
               : võimsustarve tegelikes sõidutingimustes [W], mis võetakse võrdseks 750 W
            
               PTA
               : võimsustarve tüübikinnitustingimustes [W], mis võetakse võrdseks 350 W
            
               ηB
               : võrdlusgeneraatori kasutegur [%], mis võetakse võrdseks 67 %
            4.   CO2 heite vähenemise arvutamine
            
            CO2 heite vähenemine suure kasuteguriga vahelduvvoolugeneraatori mõjul arvutatakse järgmise valemi abil.
            
               Valem 6
            
            
               
            Siin
            
               v: NEDC-põhine keskmine sõidukiirus [km/h], mis on 33,58 km/h
            
               VPe
               : alljärgnevas tabelis 2 täpsustatud kütuse erikulu
            
               Tabel 2
            
            
               Kütuse erikulu
            
            
                        Mootoriliik
                     
                     
                        Kütuse erikulu (VPe)
                        [l/kWh]
                     
                  
                        Bensiin
                     
                     
                        0,264
                     
                  
                        Turbo-bensiinimootor
                     
                     
                        0,280
                     
                  
                        Diislikütus
                     
                     
                        0,220
                     
                  
               CF: alljärgnevas tabelis 3 täpsustatud tegur
            
               Tabel 3
            
            
               Kütuse teisendustegur
            
            
                        Kütuseliik
                     
                     
                        Teisendustegur (l/100 km) → (g CO2/km) (CF)
                        [gCO2/l]
                     
                  
                        Bensiin
                     
                     
                        2 330 
                     
                  
                        Diislikütus
                     
                     
                        2 640 
                     
                  5.   Statistilise vea arvutamine
            
            Mõõtmisest tingitud statistilised vead katsetulemustes arvutatakse välja. Iga tööpunkti kohta arvutatakse standardhälve, milleks kasutatakse järgmist valemit.
            
               Valem 7
            
            
               
            Suure kasuteguriga vahelduvvoolugeneraatori () kasuteguri standardhälve arvutatakse vastavalt valemile 8.
            
               Valem 8
            
            
               
            Vahelduvvoolugeneraatori kasuteguri standardhälve () põhjustab vea CO2 heite vähenemises (). Kõnealune viga arvutatakse vastavalt valemile 9.
            
               Valem 9
            
            
               
            
               Statistiline olulisus
            
            Suure kasuteguriga vahelduvvoolugeneraatoriga varustatud igat tüüpi, varianti ja versiooni sõiduki puhul tuleb tõendada, et valemi 9 kohaselt arvutatud CO2 heite vähenemise viga ei ole suurem kui CO2 heite koguvähenemise ja määruse (EL) nr 427/2014 artikli 9 lõikes 1 määratletud vähenemise miinimummäära vahe (vt valem 10).
            
               Valem 10
            
            
               
            Siin:
            
               MT: miinimummäär [g CO2/km]
            
               
                  : CO2 heite koguvähenemine [g CO2/km]
            
               
                  : CO2 heite koguvähenemise standardhälve [g CO2/km]
            
               
                  : CO2 heite parandustegur suure kasuteguriga vahelduvvoolugeneraatori ja võrdlusgeneraatori massi positiivse vahe tõttu  arvutatakse vastavalt tabelile 4.
            
               Tabel 4
            
            
                        Lisamassist tingitud parandustegur CO2 heite vähenemise arvutamisel
                     
                  Bensiin (
                           ) [g CO2/km kg]
                     
                        0,0277 · Δm
                     
                  Diislikütus (
                           ) [g CO2/km kg]
                     
                        0,0383 · Δm
                     
                  Δm tabelis 4 on suure kasuteguriga vahelduvvoolugeneraatori paigaldamisest tulenev lisamass. See on suure kasuteguriga vahelduvvoolugeneraatori ja võrdlusgeneraatori massi positiivne vahe. Võrdlusgeneraatori mass on 7 kg. Lisamassi hindamisel peab tootja esitama tüübikinnitusasutusele kontrollitud dokumendid.
            
               Katse- ja hindamisaruanne
            
            Aruanne sisaldab järgmist:
            
                        —
                     
                     
                        katsetatud vahelduvvoolugeneraatorite mudel ja mass;
                     
                  
                        —
                     
                     
                        katsestendi kirjeldus;
                     
                  
                        —
                     
                     
                        katsetulemused (mõõtmistulemused);
                     
                  
                        —
                     
                     
                        arvutustulemused ja vastavad valemid.
                     
                  
               Sõidukitesse paigaldatav suure kasuteguriga vahelduvvoolugeneraator
            
            Tüübikinnitusasutus peab tõendama CO2 heite vähenemist suure kasuteguriga vahelduvvoolugeneraatori ja võrdlusgeneraatori mõõtmiste põhjal, kasutades käesolevas lisas määratletud katsemetoodikat. Kui CO2 heite vähenemine on väiksem kui artikli 9 lõikes 1 määratletud miinimummäär, kohaldatakse määruse (EL) nr 427/2014 artikli 11 lõike 2 teist lõiku.
            
               (1)  ISO 8854:2012 „Road vehicles – Alternators with regulators – Test methods and general requirements“ (Maanteesõidukid. Regulaatoritega vahelduvvoolugeneraatorid. Katsemetoodika ja üldnõuded).
            Viitenumber ISO 8854:2012, avaldatud 1. juunil 2012.